als_Latn dik_Latn sag_Latn
Një kërkesë, një çertifikatë familjare, si dhe akti i marrjes së tokës në pronësi, me këto 3 dokumenta që duhet të dorëzohen pranë njësisë administrative çdo fermer mund të përfitojë falas titullin e pronësisë mbi tokën e tyre bujqësore. 150 çertifikatat e para të pronësisë u shpërndanë nga Kryeministri Rama në Novoselë.
“Një mesazh, të gjithë fermerëve, të gjitha familjeve që jetojnë prej vitesh me tokën, por, që edhe pse e kanë punuar atë, ende nuk e kanë marrë në zotërim, se ka ardhur momenti i tyre për të marrë një shërbim plotësisht falas nga ana shtetit, përmes një bashkëpunimi tanimë të ndërtuar plotësisht mes bashkive, njësive administrative dhe hipotekës. Atë që po bëjmë me sukses për legalizimet, do ta bëjmë me po kaq sukses, edhe për tokën bujqësore, pra, çertifikatat e pronësisë për tokën bujqësore falas.”
Po në Novoselë, Rama ka inspektuar dhe ecurine e punimeve për rehabilitimin e argjinaturës së kësaj zone, dëmtimi i së cilës ka sjellë gjithmonë përmbytje në stinën e shirave.
Një investim që sipas qeverise qe eshte bashkefinacuese me donatore vendas dhe te huaj do t’i shërbejë 12 mijë fermerëve të zonës.
Elja Zotka/ Tv Klan
als_Latn als_Latn als_Latn als_Latn bos_Latn